Vreemdeling leer hom das knoop | Maroela Media
Die foto wat op sosiale media versprei is. Foto: www.newslinq.com
'n Foto van 'n ouer man wat 'n onbekende jong man op 'n treinstasie in Amerika help om sy das te knoop, roer harte behoorlik op sosiale media.
'n Gebruiker van die sosialemediawebwerf Imgur, het op haar blad gesê sy het 'n wonderlike toneel voor haar oë sien afspeel terwyl sy gewag het om 'n trein te haal.
"'n Jong man het op 'n bankie gesit en sukkel om sy das te knoop," het sy geskryf. "'n Ouer dame het hom raakgesien en gevra of hy 'n das behoorlik kan knoop. Toe die jonger man 'nee' sê, het sy haar eie man gevra om hom touwys te maak."
Sy skryf die ouer man het sonder huiwering na die jong man geloop en hom gehelp. "Hy het dit gedoen sonder om twee keer te dink. Hy het hom stap-vir-stap verduidelik, en daarna gekyk hoe die jong man dit self doen om seker te maak hy kom reg."
Die webwerf Newslinq het gesê só 'n toneel is een wat hoop vestig. "Om te weet wanneer jy hulp nodig het en om hulp te aanvaar wanneer jy dit nodig het, is 'n volwasse ding om te doen. Die twee mans het 'n voorbeeld vir almal gestel."
En moontlik maak dieselfde jongman weer later oproer en plunder saam met BLM met seënwense en aansporing van Obama, Holder, Sharpton en Jackson
Ouens – het hierdie land julle so hard gemaak dat julle nie net bietjie kan toe gee en die positiewe hierin kan raaksien nie?
Leef soms in die oomblik.
Onder alle nasies en rasse en geslagte en gelowe is daar hier en daar goeie mense.
Laat die lig bietjie in man – demmit!
Ekskuus, ekskuus!!! Dit moet wees SNEL en Neewat in my vorige plasing. Jammer SkarrelKind dat ek jou ook betrek (maar ek bid sommer vir jou ook dat jou lig nog helderder sal skyn ;-) )
Ons het nog só baie om te leer in hierdie land! Kom ons begin ook by sulke klein dingetjies en ons sal werklik ver kom. Ons móét saamstaan en mekaar help. Op welke wyse dit ook mag wees.